
EMENDI
Il-Kumitat għall-Impjiegi u l-Affarijiet Soċjali jippreżenta lill-Kumitat għall-Affarijiet Barranin u lill-Kumitat għall-Kummerċ Internazzjonali, bħala l-kumitati responsabbli, dan li ġej:
<RepeatBlock-Amend><Amend>Emenda	<NumAm>1</NumAm>
<DocAmend>Proposta għal deċiżjoni</DocAmend>
<Article>Kunsiderazzjoni 18a (ġdida)</Article>
	

	Mozzjoni għal riżoluzzjoni
	Emenda

	






	–	wara li kkunsidra d-Deċiżjoni Nru 1/2023 tal-Kumitat Speċjalizzat dwar il-Koordinazzjoni tas-Sigurtà Soċjali stabbilit mill-Artikolu 8(1)(p) tal-Ftehim dwar il-Kummerċ u l-Kooperazzjoni bejn l-Unjoni Ewropea u l-Komunità Ewropea tal-Enerġija Atomika, minn naħa, u r-Renju Unit tal-Gran Brittanja u l-Irlanda ta’ Fuq, min-naħa l-oħra, tal-10 ta’ Marzu 2023 fir-rigward tal-użu tal-Iskambju Elettroniku ta’ Informazzjoni dwar is-Sigurtà Soċjali għat-trażmissjoni tad-data bejn l-istituzzjonijiet jew il-korpi ta’ kollegament1a,
________________
1a ĠU L 91, 29.3.2023, p. 89, ELI: http://data.europa.eu/eli/dec/2023/698/oj.


</Amend>
<Amend>Emenda		<NumAm>2</NumAm>
<DocAmend>Proposta għal deċiżjoni</DocAmend>
<Article>Kunsiderazzjoni 18b (ġdida)</Article>
	

	Mozzjoni għal riżoluzzjoni
	Emenda

	
	–	wara li kkunsidra d-Deċiżjoni Nru 2/2023 tal-Kumitat Speċjalizzat dwar il-Koordinazzjoni tas-Sigurtà Soċjali stabbilit bl-Artikolu 8(1)(p), tal-Ftehim dwar il-Kummerċ u l-Kooperazzjoni bejn l-Unjoni Ewropea u l-Komunità Ewropea tal-Enerġija Atomika, minn naħa waħda, u r-Renju Unit tal-Gran Brittanja u l-Irlanda ta’ Fuq, min-naħa l-oħra, tat-28 ta’ Ġunju 2023 fir-rigward tad-deżinjazzjoni tal-istituzzjoni finanzjarja biex isservi bħala referenza biex tiġi ddeterminata r-rata tal-imgħax għall-ħlasijiet tard u r-rata tal-kambju għall-konverżjonijiet tal-muniti, kif ukoll id-data li għandha titqies għad-determinazzjoni tar-rati tal-konverżjoni tal-muniti1a,
__________________
1a ĠU L 179, 14.7.2023, p. 147, ELI: http://data.europa.eu/eli/dec/2023/1460/oj.


</Amend>
<Amend>Emenda		<NumAm>3</NumAm>
<DocAmend>Proposta għal deċiżjoni</DocAmend>
<Article>Kunsiderazzjoni 20a (ġdida)</Article>
	

	Mozzjoni għal riżoluzzjoni
	Emenda

	
	–	wara li kkunsidra d-dokument ta’ eżitu tas-summit bejn l-UE u r-Renju Unit tad-19 ta’ Mejju 2025, bit-titolu “A renewed agenda for European Union – United Kingdom cooperation Common Understanding” (Aġenda mġedda għall-Fehim Komuni dwar il-kooperazzjoni bejn l-Unjoni Ewropea u r-Renju Unit),


</Amend>
<Amend>Emenda		<NumAm>4</NumAm>
<DocAmend>Mozzjoni għal riżoluzzjoni</DocAmend>
<Article>Premessa A</Article>
	

	Mozzjoni għal riżoluzzjoni
	Emenda

	A.	billi l-UE u r-Renju Unit, bħala parti mill-istess kontinent u marbuta b’valuri kondiviżi, qed jiffaċċjaw sitwazzjoni serja instabbli ta’ sigurtà globali kkaratterizzata minn tensjonijiet ġeopolitiċi dejjem akbar; billi wrew id-determinazzjoni politika li jaħdmu flimkien u jkomplu jkunu sħab b’saħħithom biex jindirizzaw l-isfidi globali u t-theddid għas-sigurtà, bil-mod evidenti fl-appoġġ lill-Ukrajna biex tiddefendi lilha nnifisha mill-aggressjoni tar-Russja;
	A.	billi l-UE u r-Renju Unit, bħala parti mill-istess kontinent u marbuta b’valuri kondiviżi, qed jiffaċċjaw sitwazzjoni serja instabbli ta’ sigurtà globali kkaratterizzata minn tensjonijiet ġeopolitiċi dejjem akbar; billi wrew id-determinazzjoni politika li jaħdmu flimkien u jkomplu jkunu sħab b’saħħithom biex jindirizzaw l-isfidi globali u t-theddid għas-sigurtà, bil-mod evidenti fl-appoġġ lill-Ukrajna biex tiddefendi lilha nnifisha mill-aggressjoni tar-Russja; billi kooperazzjoni aktar mill-qrib bejn l-UE u r-Renju Unit, ibbażata fuq il-prevedibbiltà u l-istruttura pprovduti mill-FKK, hija aktar essenzjali minn qatt qabel sabiex jiġu ssalvagwardjati l-interessi reċiproċi u tissaħħaħ ir-reżiljenza;


</Amend>
<Amend>Emenda		<NumAm>5</NumAm>
<DocAmend>Proposta għal deċiżjoni</DocAmend>
<Article>Premessa J</Article>
	

	Mozzjoni għal riżoluzzjoni
	Emenda

	J. 	billi l-ewwel Summit bejn l-UE u r-Renju Unit, previst fid-19 ta’ Mejju 2025, huwa mistenni li jipprovdi impetu biex jiġu esplorati l-opportunitajiet ħalli tiġi approfondita r-relazzjoni bejn l-UE u r-Renju Unit b’mod li jkun ta’ benefiċċju reċiproku, bil-probabbiltà li s-sigurtà u d-difiża jkunu qasam ta’ enfasi ewlieni;
	imħassar


</Amend>
<Amend>Emenda		<NumAm>6</NumAm>
<DocAmend>Mozzjoni għal riżoluzzjoni</DocAmend>
<Article>Premessa K</Article>
	

	Mozzjoni għal riżoluzzjoni
	Emenda

	K.	billi l-importanza tat-trasparenza fil-kummerċ u fl-investiment internazzjonali hija għall-benefiċċju tal-partijiet ikkonċernati u l-partijiet kollha; billi ambjent kummerċjali prevedibbli li jrawwem il-kummerċ u l-investiment bejn l-UE u r-Renju Unit huwa milqugħ tajjeb;
	K.	billi l-importanza tat-trasparenza fil-kummerċ u fl-investiment internazzjonali hija għall-benefiċċju tal-partijiet ikkonċernati u l-partijiet kollha; billi ambjent kummerċjali prevedibbli li jrawwem il-kummerċ u l-investiment bejn l-UE u r-Renju Unit, li jwassal għal tkabbir u impjieg, huwa kruċjali;


</Amend>
<Amend>Emenda		<NumAm>7</NumAm>
<DocAmend>Mozzjoni għal riżoluzzjoni</DocAmend>
<Article>Premessa N</Article>
	

	Mozzjoni għal riżoluzzjoni
	Emenda

	N.	billi r-Renju Unit japplika s-sistema ta’ sponsorizzazzjoni tiegħu għall-viżi tax-xogħol għall-fornituri tas-servizzi tal-UE, u b’riżultat ta’ dan, impjegatur tal-UE li jkun jixtieq jimpjega ħaddiem tal-UE jeħtieġ li jkun liċenzjat mill-Home Office tar-Renju Unit u mbagħad jassenja ċertifikat ta’ sponsorizzazzjoni lill-ħaddiem tal-UE, u jħallas tariffi għal dak il-ħaddiema biex ikun jista’ japplika għal viża (b’tariffi addizzjonali);
	N.	billi r-Renju Unit japplika s-sistema ta’ sponsorizzazzjoni tiegħu għall-viżi tax-xogħol għall-fornituri tas-servizzi tal-UE, u b’riżultat ta’ dan, impjegatur tal-UE li jkun jixtieq jimpjega ħaddiem tal-UE jeħtieġ li jkun liċenzjat mill-Home Office tar-Renju Unit u mbagħad jassenja ċertifikat ta’ sponsorizzazzjoni lill-ħaddiem tal-UE, u jħallas tariffi għal dak il-ħaddiema biex ikun jista’ japplika għal viża (fejn il-ħaddiem jeħel ukolltariffi addizzjonali);


</Amend>
<Amend>Emenda		<NumAm>8</NumAm>
<DocAmend>Proposta għal deċiżjoni</DocAmend>
<Article>Premessa Ra (ġdida)</Article>
	

	Mozzjoni għal riżoluzzjoni
	Emenda

	
	Ra.	billi l-FKK jipprevedi koordinazzjoni tas-sigurtà soċjali biex jiġu protetti d-drittijiet tas-sigurtà soċjali tal-persuni li jiċċaqilqu bejn l-UE u r-Renju Unit wara l-1 ta’ Jannar 2021; billi jipprevedi wkoll kundizzjonijiet ekwi biex tiġi żgurata kompetizzjoni ġusta billi jinżammu livelli għoljin ta’ protezzjoni f’għadd ta’ oqsma, inklużi d-drittijiet soċjali u tal-ħaddiema, b’mekkaniżmi vinkolanti ta’ infurzar u ta’ soluzzjoni tat-tilwim biex tiġi żgurata l-konformità;


</Amend>
<Amend>Emenda		<NumAm>9</NumAm>
<DocAmend>Proposta għal deċiżjoni</DocAmend>
<Article>Premessa Rb (ġdida)</Article>
	

	Mozzjoni għal riżoluzzjoni
	Emenda

	
	Rb.	billi d-drittijiet fundamentali għall-organizzazzjoni ta’ azzjoni kollettiva, għan-negozjar kollettiv u għat-teħid ta’ azzjoni kollettiva huma minquxa fid-dritt internazzjonali u huma inerenti fl-iżgurar tal-iżvilupp sostenibbli u kundizzjonijiet ekwi, kif stabbilit fil-FKK;


</Amend>
<Amend>Emenda		<NumAm>10</NumAm>
<DocAmend>Mozzjoni għal riżoluzzjoni</DocAmend>
<Article>Premessa Rc (ġdida)</Article>
	

	Mozzjoni għal riżoluzzjoni
	Emenda

	
	Rc.	billi l-Att tar-Renju Unit dwar id-Dritt tal-UE Miżmum (Revoka u Riforma) tal-2023 irċieva kunsens irjali fid-29 ta’ Ġunju 2023; billi dan l-Att jirrevoka ċerti liġijiet tal-UE miżmuma sa tmiem l-2023 u jneħħi l-istatus speċjali tad-dritt miżmum kollu tal-UE fl-ordni legali tar-Renju Unit; billi l-Att iddelega setgħat sinifikanti lill-awtoritajiet tar-Renju Unit biex jirrevokaw, jemendaw jew jimmodifikaw il-liġijiet tal-UE miżmuma;


</Amend>
<Amend>Emenda		<NumAm>11</NumAm>
<DocAmend>Proposta għal deċiżjoni</DocAmend>
<Article>Premessa Rd (ġdida)</Article>
	

	Mozzjoni għal riżoluzzjoni
	Emenda

	
	Rd.	billi l-moviment liberu tal-ħaddiema jikkostitwixxi dritt fundamentali fl-UE; billi l-UE u r-Renju Unit għandhom rekord twil fejn tidħol il-mobbiltà tal-ħaddiema u tal-istudenti li jsegwu edukazzjoni u taħriġ vokazzjonali; billi l-Erasmus+ ilu għal żmien twil strument importanti f’dan ir-rigward; billi l-ftehim bejn l-UE u r-Renju Unit biex jaħdmu fuq l-assoċjazzjoni tar-Renju Unit mal-programm Erasmus+ biex jespandu l-opportunitajiet edukattivi, professjonali u kulturali għaż-żgħażagħ huwa milqugħ tajjeb; billi t-tisħiħ tal-mobbiltà tal-ħaddiema bejn l-UE u r-Renju Unit jista’ jgħin jindirizza n-nuqqasijiet ta’ ħaddiema; billi hemm il-ħtieġa ta’ ftehim komprensiv dwar il-mobbiltà bejn l-UE u r-Renju Unit li jiżgura l-protezzjoni tad-drittijiet tal-ħaddiema u l-moviment transfruntier tal-ħaddiema;


</Amend>
<Amend>Emenda		<NumAm>12</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 7</Article>
	

	Mozzjoni għal riżoluzzjoni
	Emenda

	7.	Jissottolinja s-sitwazzjoni speċifika tal-Irlanda ta’ Fuq, minħabba l-pożizzjoni unika tagħha b’aċċess għas-swieq interni kemm tal-UE kif ukoll tar-Renju Unit, b’riżultat tal-Protokoll dwar l-Irlanda/l-Irlanda ta’ Fuq, li ġie konkluż sabiex jiġi ssalvagwardjat il-Ftehim tal-Ġimgħa l-Kbira minkejja l-ħruġ tar-Renju Unit mill-UE; jappella għal implimentazzjoni sħiħa, fil-ħin u leali tal-elementi kollha tal-Qafas ta’ Windsor sabiex jiġu żgurati benefiċċji dejjiema kif ukoll ċertezza u prevedibbiltà għan-negozji u l-persuni fl-Irlanda ta’ Fuq, tiġi protetta l-ekonomija tal-gżejjer kollha, jiġi ssalvagwardjat il-Ftehim tal-Ġimgħa l-Kbira fid-dimensjonijiet kollha tiegħu u jiġu żgurati l-kummerċ u l-kooperazzjoni bla xkiel, kif ukoll tiġi protetta l-integrità tas-suq uniku u tal-Unjoni Doganali; ifakkar li l-UE rreaġixxiet fil-pront biex timplimenta l-Qafas ta’ Windsor u issa r-Renju Unit huwa mistenni jimplimenta minnufih u fedelment l-parti tiegħu;
	7.	Jissottolinja s-sitwazzjoni speċifika tal-Irlanda ta’ Fuq, minħabba l-pożizzjoni unika tagħha b’aċċess għas-swieq interni kemm tal-UE kif ukoll tar-Renju Unit, b’riżultat tal-Protokoll dwar l-Irlanda/l-Irlanda ta’ Fuq, li ġie konkluż sabiex jiġi ssalvagwardjat il-Ftehim tal-Ġimgħa l-Kbira minkejja l-ħruġ tar-Renju Unit mill-UE; jappella għal implimentazzjoni sħiħa, fil-ħin u leali tal-elementi kollha tal-Qafas ta’ Windsor, filwaqt li jiġu rrispettati l-obbligi minquxa fl-Artikolu 2 tiegħu li jikkonċernaw id-dispożizzjonijiet dwar in-nuqqas ta’ tnaqqis tad-drittijiet, is-salvagwardji u l-ugwaljanza, sabiex jiġu żgurati benefiċċji dejjiema kif ukoll ċertezza u prevedibbiltà għan-negozji u l-persuni fl-Irlanda ta’ Fuq, tiġi protetta l-ekonomija tal-gżejjer kollha, jiġi ssalvagwardjat il-Ftehim tal-Ġimgħa l-Kbira fid-dimensjonijiet kollha tiegħu u jiġu żgurati l-kummerċ u l-kooperazzjoni bla xkiel, kif ukoll tiġi protetta l-integrità tas-suq uniku u tal-Unjoni Doganali; ifakkar li l-UE rreaġixxiet fil-pront biex timplimenta l-Qafas ta’ Windsor u issa r-Renju Unit huwa mistenni jimplimenta minnufih u fedelment l-parti tiegħu;


</Amend>
<Amend>Emenda		<NumAm>13</NumAm>
<DocAmend>Proposta għal deċiżjoni</DocAmend>
<Article>Paragrafu 7a (ġdid)</Article>
	

	Mozzjoni għal riżoluzzjoni
	Emenda

	
	7a.	Jenfasizza l-importanza li jiġi żgurat li ma jkun hemm l-ebda impediment jew restrizzjoni fuq il-kapaċità tal-individwi li jgħixu fl-Irlanda ta’ Fuq u fl-Irlanda biex ifittxu u jibdew impjieg in-naħa l-oħra tal-fruntiera, f’konformità mal-prinċipji tal-Ftehim tal-Ġimgħa l-Kbira; jisħaq fuq l-importanza li jiġu protetti l-ħaddiema transfruntiera f’dan il-kuntest, inklużi d-drittijiet soċjali u tal-ħaddiema tagħhom;


</Amend>
<Amend>Emenda		<NumAm>14</NumAm>
<DocAmend>Proposta għal deċiżjoni</DocAmend>
<Article>Paragrafu 13</Article>
	

	Mozzjoni għal riżoluzzjoni
	Emenda

	13.	Jilqa’ l-impenn tas-soċjetà ċivili fl-implimentazzjoni tal-FKK; jenfasizza r-rappreżentanza bbilanċjata tajjeb fil-Grupp Konsultattiv Domestiku (DAG) tal-UE u r-rakkomandazzjonijiet siewja tiegħu; jistieden lill-Kunsill ta’ Sħubija jkompli jqis il-fehmiet diversi tas-soċjetà ċivili;
	13.	Jilqa’ l-impenn tas-soċjetà ċivili fl-implimentazzjoni tal-FKK, inklużi l-organizzazzjonijiet tal-impjegaturi u tat-trade unions, kif ukoll l-organizzazzjonijiet nongovernattivi; jenfasizza r-rappreżentanza bbilanċjata tajjeb fil-Grupp Konsultattiv Domestiku (DAG) tal-UE u r-rakkomandazzjonijiet siewja tiegħu; jisħaq ukoll fl-importanza tal-Forum tas-Soċjetà Ċivili f’dan ir-rigward; jistieden lill-Kunsill ta’ Sħubija jkompli jqis il-fehmiet diversi tas-soċjetà ċivili;


</Amend>
<Amend>Emenda		<NumAm>15</NumAm>
<DocAmend>Proposta għal deċiżjoni</DocAmend>
<Article>Paragrafu 20a (ġdid)</Article>
	

	Mozzjoni għal riżoluzzjoni
	Emenda

	
	20a.	Jilqa’ l-impenn li sar fid-19 ta’ Mejju 2025 fis-Summit bejn l-UE u r-Renju Unit, kif ġie rifless fil-Fehim Komuni dwar aġenda mġedda għall-kooperazzjoni bejn l-UE u r-Renju Unit bejn il-Kummissjoni u r-Renju Unit, biex jitnedew djalogi strutturati dwar id-dħul u s-soġġorn temporanju ta’ persuni fiżiċi għal skopijiet ta’ kummerċ u r-rikonoxximent reċiproku ta’ kwalifiki professjonali fl-ambitu tal-FKK; jenfasizza l-ostakli kontinwi li jiffaċċjaw iċ-ċittadini tal-UE u tar-Renju Unit fl-aċċess għal professjonijiet regolati; jisħaq fuq il-ħtieġa għal proċeduri ta’ rikonoxximent ċari u simplifikati u għall-involviment tal-korpi professjonali u tal-awtoritajiet kompetenti fuq iż-żewġ naħat; jinnota li, sal-lum, ġiet riċevuta biss rakkomandazzjoni waħda biss għal arranġament possibbli ta’ rikonoxximent reċiproku skont il-FKK, jiġifieri fir-rigward tal-professjoni ta’ perit; jistieden lill-Kummissjoni u lir-Renju Unit iħaffu l-implimentazzjoni tal-Artikolu 158 tal-FKK u jagħtu prijorità lil setturi addizzjonali bħall-kura tas-saħħa, l-inġinerija, u s-servizzi legali u finanzjarji;


</Amend>
<Amend>Emenda		<NumAm>16</NumAm>
<DocAmend>Proposta għal deċiżjoni</DocAmend>
<Article>Paragrafu 20b (ġdid)</Article>
	

	Mozzjoni għal riżoluzzjoni
	Emenda

	
	20b.	Jilqa’ d-dikjarazzjoni ta’ intenzjoni, wara s-summit bejn l-UE u r-Renju Unit, għal ħidma lejn skema ta’ esperjenza għaż-żgħażagħ bilanċjata fid-dawl li tiġi ffaċilitata l-parteċipazzjoni taż-żgħażagħ mill-UE u mir-Renju Unit f’diversi attivitajiet, bħax-xogħol, l-istudji, l-au-pairing, il-volontarjat, jew sempliċement għall-ivvjaġġar, għal perjodu ta’ żmien limitat; iħeġġeġ liż-żewġ partijiet jipproċedu malajr u b’mod ambizzjuż bit-tfassil u bl-implimentazzjoni ta’ dan, filwaqt li jiżguraw l-aċċess reċiproku, iċ-ċarezza legali u l-protezzjoni soċjali xierqa għall-parteċipanti; jisħaq fuq il-ħtieġa li jiġu żgurati, fejn rilevanti, pagi u kundizzjonijiet tax-xogħol deċenti għall-parteċipanti ta’ kwalunkwe skema futura ta’ esperjenza taż-żgħażagħ; 


</Amend>
<Amend>Emenda		<NumAm>17</NumAm>
<DocAmend>Proposta għal deċiżjoni</DocAmend>
<Article>Paragrafu 20c (ġdid)</Article>
	

	Mozzjoni għal riżoluzzjoni
	Emenda

	
	20c. 	Jilqa’, bl-istess mod, id-dikjarazzjoni ta’ intenzjoni tas-summit bejn l-UE u r-Renju Unit li jaħdem favur l-assoċjazzjoni tar-Renju Unit mal-programm Erasmus+ tal-UE; jistieden lill-Kummissjoni u lir-Renju Unit iħaffu in-negozjati f’dan ir-rigward;


</Amend>
<Amend>Emenda		<NumAm>18</NumAm>
<DocAmend>Proposta għal deċiżjoni</DocAmend>
<Article>Paragrafu 21a (ġdid)</Article>
	

	Mozzjoni għal riżoluzzjoni
	Emenda

	
	21a.	Ifakkar li l-FKK jirrikjedi li s-sħubija ekonomika bejn iż-żewġ partijiet tkun mirfuda minn kundizzjonijiet ekwi għal kompetizzjoni miftuħa u ġusta u li l-kummerċ u l-investiment isiru b’mod li jwassal għall-iżvilupp sostenibbli, inkluż l-iżvilupp ekonomiku u soċjali u l-protezzjoni ambjentali; ifakkar li l-protezzjoni tad-drittijiet tal-ħaddiema hija essenzjali f’dan il-kuntest, kif stabbilit, fost l-oħrajn, fl-Artikoli 355, 386, 387, 399 u 524 tal-FKK; jinnota li skont l-Artikolu 355 iż-żewġ partijiet impenjaw ruħhom li jżommu u jtejbu l-istandards rispettivi tagħhom fl-oqsma koperti mit-Titolu XI;


</Amend>
<Amend>Emenda		<NumAm>19</NumAm>
<DocAmend>Proposta għal deċiżjoni</DocAmend>
<Article>Paragrafu 21b (ġdid)</Article>
	

	Mozzjoni għal riżoluzzjoni
	Emenda

	
	21b.	Jilqa’ l-proposti stabbiliti fl-Abbozz ta’ Liġi tal-Gvern tar-Renju Unit dwar id-Drittijiet tal-Impjieg għall-2024-2025 biex jiġu estiżi d-drittijiet għal negozjar kollettiv, jiġu pprovduti sigħat garantiti għall-ħaddiema u jitħassar l-Att dwar l-Istrajkijiet (Livelli Minimi ta’ Servizz) tal-2023; jilqa’, f’dan ir-rigward, l-Abbozz ta’ Liġi dwar id-Drittijiet tal-Impjieg “Impjiegi Tajbin”, introdott mill-amministrazzjoni devoluta tal-Irlanda ta’ Fuq f’Belfast, li jirrispetta bis-sħiħ l-istandards tal-UE;


</Amend>
<Amend>Emenda		<NumAm>20</NumAm>
<DocAmend>Proposta għal deċiżjoni</DocAmend>
<Article>Paragrafu 21c (ġdid)</Article>
	

	Mozzjoni għal riżoluzzjoni
	Emenda

	
	21c.	Jinnota li, fir-rigward tal-Att dwar id-Dritt tal-UE Miżmum (Revoka u Riforma) tal-2023, fit-tweġiba uffiċjali tagħhom lill-Kummissjoni u f’sensiela ta’ laqgħat tekniċi, l-awtoritajiet tar-Renju Unit infurmaw lill-Kummissjoni li l-objettiv tal-Att mhuwiex li jbaxxi l-livelli ta’ protezzjoni fil-kwistjonijiet tax-xogħol, fost oqsma oħra, fl-ambitu tal-FKK; jistieden, madankollu, lill-Kummissjoni ssegwi l-Att mill-qrib biex tiġi żgurata l-konformità fid-dawl tas-setgħa wiesgħa mogħtija lill-awtoritajiet tar-Renju Unit biex jimmodifikaw id-dritt tal-UE miżmum u r-rwol tal-qrati tiegħu fl-interpretazzjoni tal-leġiżlazzjoni miżmuma tal-UE;


</Amend>
<Amend>Emenda		<NumAm>21</NumAm>
<DocAmend>Proposta għal deċiżjoni</DocAmend>
<Article>Paragrafu 21d (ġdid)</Article>
	

	Mozzjoni għal riżoluzzjoni
	Emenda

	
	21d.	Jinnota li, f’Ottubru 2024, il-Gvern tar-Renju Unit ħabbar l-intenzjoni tiegħu li jistabbilixxi Aġenzija għax-Xogħol Ġust ġdida fi ħdan id-Dipartiment għan-Negozju u l-Kummerċ biex tissostitwixxi l-korpi eżistenti tal-infurzar tal-istat għall-protezzjoni tax-xogħol;


</Amend>
<Amend>Emenda		<NumAm>22</NumAm>
<DocAmend>Proposta għal deċiżjoni</DocAmend>
<Article>Paragrafu 21e (ġdid)</Article>
	

	Mozzjoni għal riżoluzzjoni
	Emenda

	
	21e.	Jistieden lill-Kummissjoni u lill-Assemblea Parlamentari ta’ Sħubija timmonitorja mill-qrib in-nonrigressjoni tal-istandards tax-xogħol u żviluppi oħra fid-drittijiet tal-ħaddiema fir-Renju Unit, u tkompli l-isforzi tagħha mal-Gvern tar-Renju Unit biex tiżgura l-konformità totali mal-FKK; jistieden lill-Kummissjoni tuża l-mezzi kollha disponibbli biex tindirizza kwalunkwe tħassib li jista’ jeħtieġ l-applikazzjoni tal-Kapitolu 6 tat-Titolu XI tal-FKK, inkluż permezz ta’ djalogu fl-Assemblea Parlamentari ta’ Sħubija u l-Kumitati Speċjalizzati, konsultazzjoni mal-Grupp Konsultattiv Domestiku tal-UE u, fejn meħtieġ, il-mekkaniżmi għas-soluzzjoni tat-tilwim previsti fl-Artikolu 389;


</Amend>
<Amend>Emenda		<NumAm>23</NumAm>
<DocAmend>Proposta għal deċiżjoni</DocAmend>
<Article>Paragrafu 21f (ġdid)</Article>
	

	Mozzjoni għal riżoluzzjoni
	Emenda

	
	21f.	Jitlob lill-UE u lir-Renju Unit biex jesploraw perkorsi għall-kooperazzjoni ulterjuri u għall-iskambju tal-aħjar prattiki fl-oqsma tal-impjieg u tal-protezzjoni soċjali; jirrikonoxxi l-potenzjal għal kollaborazzjoni reċiproka biex jittejbu l-implimentazzjoni u l-infurzar tal-politiki dwar l-impjieg, filwaqt li jiġu żgurati kompetizzjoni ġusta, tkabbir sostenibbli għall-kumpaniji u kundizzjonijiet tax-xogħol ġusti għall-ħaddiema kemm fl-UE kif ukoll fir-Renju Unit; ifakkar li s-sħab soċjali għandhom rwol ġenwin kemm fil-monitoraġġ kif ukoll fl-infurzar tal-FKK, inkluż permezz tas-setgħa tagħhom li jressqu lmenti uffiċjali;


</Amend>
<Amend>Emenda		<NumAm>24</NumAm>
<DocAmend>Proposta għal deċiżjoni</DocAmend>
<Article>Paragrafu 21g (ġdid)</Article>
	

	Mozzjoni għal riżoluzzjoni
	Emenda

	
	21g.	Jilqa’ l-ftehim politiku li ntlaħaq f’Ġunju 2025 bejn l-UE u r-Renju Unit dwar l-aspetti ewlenin ta’ ftehim futur bejn l-UE u r-Renju Unit dwar Ġibiltà, bl-għan li jitneħħew l-ostakli fiżiċi, il-kontrolli u l-iskrinjar kollha għall-persuni u l-oġġetti bejn Spanja u Ġibiltà, filwaqt li jiġu ppreservati ż-żona Schengen, is-suq intern tal-UE u l-unjoni doganali; jilqa’, b’mod partikolari, l-intenzjoni li jiġu żgurati kundizzjonijiet ekwi fil-qasam tax-xogħol;


</Amend>
<Amend>Emenda		<NumAm>25</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 22a (ġdid)</Article>
	

	Mozzjoni għal riżoluzzjoni
	Emenda

	
	22a.	Jilqa’ l-kooperazzjoni li għaddejja bejn l-UE u r-Renju Unit fl-ILO, b’mod partikolari dwar l-iżvilupp ta’ strument ġdid bil-għan li jirregola x-xogħol fuq il-pjattaformi;


</Amend>
<Amend>Emenda		<NumAm>26</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 29a (ġdid)</Article>
	

	Mozzjoni għal riżoluzzjoni
	Emenda

	
	29a.	Ifakkar fl-importanza li jinżammu standards ambjentali u tax-xogħol għoljin fil-proġetti tal-enerġija; jenfasizza l-ħtieġa ta’ kooperazzjoni regolatorja biex jiġi żgurat li l-inizjattivi tal-enerġija jippromwovu konverġenza’ l fuq fid-drittijiet tal-ħaddiema, is-saħħa u s-sikurezza u l-protezzjoni ambjentali;


</Amend>
<Amend>Emenda		<NumAm>27</NumAm>
<DocAmend>Proposta għal deċiżjoni</DocAmend>
<Article>Paragrafu 32a (ġdid)</Article>
	

	Mozzjoni għal riżoluzzjoni
	Emenda

	
	32a.	Jilqa’ l-valutazzjoni tal-Kummissjoni li l-kooperazzjoni bejn l-UE u r-Renju Unit fil-qasam tal-koordinazzjoni tas-sigurtà soċjali kienet kostruttiva, mingħajr kwistjonijiet sistemiċi jew strutturali identifikati fl-2023 jew fl-2024, u biż-żewġ partijiet impenjati li jsolvu kwalunkwe kwistjoni li tista’ tirriżulta fl-implimentazzjoni tal-Protokoll dwar il-Koordinazzjoni tas-Sigurtà Soċjali għall-FKK (“il-Protokoll”); jinnota li l-Kumitat Speċjalizzat dwar il-Koordinazzjoni tas-Sigurtà Soċjali adotta żewġ deċiżjonijiet relatati mal-ħaddiema stazzjonati u l-persuni li jaħdmu għal rashom u ċċara ċerti aspetti finanzjarji; jisħaq fuq l-importanza li jkun hemm Protokoll dinamiku, li jallinja mar-reviżjonijiet tad-dispożizzjonijiet dwar il-Koordinazzjoni tas-Sigurtà Soċjali; jappella għal sforzi kontinwi biex jiġu ssimplifikati l-proċeduri, tiġi żgurata interpretazzjoni konsistenti fl-Istati Membri u fir-Renju Unit, u jissaħħaħ l-aċċess għas-sigurtà soċjali għaċ-ċittadini permezz ta’ gwida, għodod diġitali u kooperazzjoni amministrattiva mtejba;


</Amend>
<Amend>Emenda		<NumAm>28</NumAm>
<DocAmend>Proposta għal deċiżjoni</DocAmend>
<Article>Paragrafu 32b (ġdid)</Article>
	

	Mozzjoni għal riżoluzzjoni
	Emenda

	
	32b.	Jinnota li l-Kumitat Speċjalizzat dwar il-Koordinazzjoni tas-Sigurtà Soċjali wettaq ħidma teknika dwar suġġetti bħal bidliet għal dokumenti elettroniċi strutturati u dokumenti portabbli, proċeduri għar-rimborż tal-kost tal-benefiċċji tal-mard, u t-traspożizzjoni tad-deċiżjonijiet rilevanti tal-Kummissjoni Amministrattiva għall-Koordinazzjoni tas-Sistemi tas-Sigurtà Soċjali tal-UE. jistieden lill-Kumitat jintensifika l-isforzi tiegħu u jwettaq progress tanġibbli dwar it-titjib tal-proċeduri, filwaqt li jiżgura interpretazzjoni uniformi fl-Istati Membri u fir-Renju Unit, u jtejjeb il-koordinazzjoni tad-drittijiet tas-sigurtà soċjali għal ħaddiema mobbli u transfruntiera;


</Amend>
<Amend>Emenda		<NumAm>29</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 32c (ġdid)</Article>
	

	Mozzjoni għal riżoluzzjoni
	Emenda

	
	32c.	Jissottolinja l-importanza li jiġu żgurati kundizzjonijiet tax-xogħol deċenti, ġusti u sikuri għall-ħaddiema staġjonali, b’mod partikolari f’setturi essenzjali bħall-agrikoltura, t-turiżmu u l-kostruzzjoni; jistieden lill-Kummissjoni tippromwovi, fil-kuntest tal-implimentazzjoni tal-FKK bejn l-UE u r-Renju Unit, li jiġi stabbilit mekkaniżmu speċifiku għall-mobbiltà ta’ ħaddiema staġjonali, inklużi standards komuni fuq it-tul tal-impjieg, l-aċċess għas-sigurtà soċjali u l-protezzjoni kontra l-esplojtazzjoni, b’salvagwardji komparabbli għal dawk stabbiliti fid-Direttiva 2014/36/UE1a;
_______________
1aId-Direttiva (UE) 2014/36/UE tal-Parlament Ewropew u tal-Kunsill tas-26 ta’ Frar 2014 dwar il-kondizzjonijiet għad-dħul u s-soġġorn ta’ ċittadini ta’ pajjiżi terzi għall-fini ta’ impjieg bħala ħaddiema staġonali (ĠU L 94, 28.3.2014, p. 375, ELI: http://data.europa.eu/eli/dir/2014/36/oj).



</Amend>
<Amend>Emenda		<NumAm>30</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 32d (ġdid)</Article>
	

	Mozzjoni għal riżoluzzjoni
	Emenda

	
	32d.	Jistieden lill-Kummissjoni tivvaluta l-fattibbiltà li jiġi stabbilit punt ta’ kuntatt uniku għall-UE u r-Renju Unit sabiex jiġu rappurtati ksur tad-drittijiet tal-ħaddiema, ostakli biex jiġu aċċessati l-benefiċċji soċjali, jew kwistjonijiet relatati mar-rikonoxximent tal-kuntratti ta’ impjieg transfruntiera;


</Amend>
<Amend>Emenda		<NumAm>31</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 32e (ġdid)</Article>
	

	Mozzjoni għal riżoluzzjoni
	Emenda

	
	32e.	Jieħu nota tal-importanza u l-valur tal-mudell soċjali Ewropew u jistieden lill-Gvern tar-Renju Unit jestendi l-klawżola ta’ nonrigressjoni għall-acquis soċjali kollu tal-UE;


</Amend></RepeatBlock-Amend>

